ವಿಲಿಯಂ ಜೆಫರ್‌ಸನ್‌‌ (ಕ್ರಿಕೆಟಿಗ)

ವಿಲಿಯಂ ಇಂಗ್ಲ್‌ಬಿ ಜೆಫರ್‌ಸನ್‌‌  (ಜನನ: 1979ರ ಅಕ್ಟೋಬರ್‌‌ 25) ಎಂಬಾತ ಓರ್ವ ವೃತ್ತಿಪರ ಕ್ರಿಕೆಟಿಗನಾಗಿದ್ದು, ಈತ ಪ್ರಸಕ್ತವಾಗಿ ಲೀಸೆಸ್ಟರ್‌ಷೈರ್‌‌ ತಂಡಕ್ಕಾಗಿ ಆಡುತ್ತಿದ್ದಾನೆ. ಈತ 2006ರವರೆಗೆ ಎಸೆಕ್ಸ್‌‌ ಕೌಂಟಿ ಕ್ರಿಕೆಟ್‌‌ ಕ್ಲಬ್‌‌ ಪರವಾಗಿಯೂ ಮತ್ತು 2009ರವರೆಗೆ ನಾಟಿಂಗ್‌ಹ್ಯಾಮ್‌ಷೈರ್‌ ಪರವಾಗಿಯೂ ಆಡಿದ್ದ ಎಂಬುದು ಗಮನಾರ್ಹ ಸಂಗತಿ. ಸುಮಾರು 6 ಅಡಿ 10 ಇಂಚುಗಳಷ್ಟು (2.08 ಮೀ) ಎತ್ತರದ ನಿಲುವನ್ನು ಹೊಂದಿರುವ ಈತ ಕೌಂಟಿ ಕ್ರಿಕೆಟ್‌‌‌‌ನಲ್ಲಿನ ಅತಿ ಎತ್ತರದ ಆಟಗಾರನಾಗಿದ್ದಾನೆ, ಮತ್ತು ಸರ್ವದಾ ಅತಿ ಎತ್ತರದ ವೃತ್ತಿಪರ ಕ್ರಿಕೆಟಿಗರ ಪೈಕಿ ಒಬ್ಬನೆನಿಸಿಕೊಂಡಿದ್ದಾನೆ.

ಜೆಫರ್‌ಸನ್‌‌ ಬಲಗೈ-ಆಟದ ಓರ್ವ ಆರಂಭಿಕ ಬ್ಯಾಟುಗಾರ ಮತ್ತು ಓರ್ವ ವಿಶ್ವಾಸಾರ್ಹ ಸ್ಲಿಪ್‌ ಕ್ಷೇತ್ರರಕ್ಷಕ ಎಂಬ ಕೀರ್ತಿಗೆ ಪಾತ್ರನಾಗಿದ್ದಾನೆ. ಡರ್ಬಿ ಎಂಬಲ್ಲಿ ಕ್ರಿಕೆಟ್‌‌ ಆಡುವ ಕುಟುಂಬವೊಂದರಲ್ಲಿ ಅವನು ಜನಿಸಿದ; ಅವನ ತಂದೆ ರಿಚರ್ಡ್‌ ಜೆಫರ್‌ಸನ್‌‌ ಸರ್ರೆ ತಂಡಕ್ಕಾಗಿ ಪ್ರಥಮ-ದರ್ಜೆ ಕ್ರಿಕೆಟ್‌‌ ಆಟವಾಡಿದವನು ಎಂಬುದು ಗಮನಾರ್ಹ ಸಂಗತಿ. ಔಂಡಲ್‌ ಶಾಲೆ ಮತ್ತು ಡರ್ಹ್ಯಾಂ ವಿಶ್ವವಿದ್ಯಾಲಯದಲ್ಲಿರುವಾಗಲೇ ಆತ ತನ್ನ ಸಾಮರ್ಥ್ಯದ ಕುರಿತಾದ ಭರವಸೆಯನ್ನು ತೋರಿಸಿದ; 2000ರ ಅವಧಿಯಲ್ಲಿ ಕ್ರಿಕೆಟ್‌-ಪ್ರವಾಸದಲ್ಲಿ ತೊಡಗಿದ್ದ ಜಿಂಬಾಬ್ವೆಯನ್ನರ ವಿರುದ್ಧ ಆತ ಬ್ರಿಟಿಷ್‌ ವಿಶ್ವವಿದ್ಯಾಲಯಗಳ ಪರವಾಗಿ ಪ್ರಥಮ-ದರ್ಜೆ ಕ್ರಿಕೆಟ್‌ಗೆ ತನ್ನ ಪಾದಾರ್ಪಣೆಯನ್ನು ಮಾಡಿದ.

2002ರ ಅವಧಿಯಲ್ಲಿ ಆತ ಎಸೆಕ್ಸ್‌ನಲ್ಲಿ ತನ್ನ ಮೊದಲ ಸಂಪೂರ್ಣ ಕ್ರಿಕೆಟ್‌ ಋತುವನ್ನು ದಾಖಲಿಸಿದ ಹಾಗೂ ಈ ಅವಧಿಯಲ್ಲಿ ಆತ ಪ್ರಥಮ-ದರ್ಜೆ ಕ್ರಿಕೆಟ್‌ನಲ್ಲಿ 815 ಓಟಗಳನ್ನು ಪೇರಿಸಿದ; ಅಷ್ಟೇ ಅಲ್ಲ, ಸದರಿ ಋತುವಿನ ಅಂತಿಮ ಪಂದ್ಯದಲ್ಲಿ ಆತ ಔಟಾಗದೆ 165 ಓಟಗಳನ್ನು ದಾಖಲಿಸಿದ್ದು 
ಕೌಂಟಿ ಚಾಂಪಿಯನ್‌ಷಿಪ್‌ನ ಎರಡನೇ ವಿಭಾಗದಲ್ಲಿ ಎಸೆಕ್ಸ್‌ ತಂಡವು ಗೆಲ್ಲುವಲ್ಲಿನ ಒಂದು ಪ್ರಮುಖ ಕೊಡುಗೆಯಾಗಿ ಪರಿಣಮಿಸಿತು.

2004ರ ಅವಧಿಯಲ್ಲಿ ಅವನು ಮೆರೆದ ಸಾಧನೆಯು ಅವನ ಈವರೆಗಿನ ಅತ್ಯುತ್ತಮ ಸಾಧನೆ ಎನಿಸಿಕೊಂಡಿದೆ. ಈ ಋತುವಿನಲ್ಲಿ ಅವನು 55.53ನಷ್ಟಿದ್ದ ಒಂದು ಸರಾಸರಿಯೊಂದಿಗೆ ಪ್ರಥಮ-ದರ್ಜೆ ಕ್ರಿಕೆಟ್‌ನಲ್ಲಿನ 1555 ಓಟಗಳನ್ನು ದಾಖಲಿಸಿದ ಮತ್ತು 222 ಓಟಗಳ ಒಂದು ಉನ್ನತ ಗಳಿಕೆಯೂ ಸೇರಿದಂತೆ 6 ಶತಕಗಳನ್ನು ದಾಖಲಿಸಿದ. 2005ರಲ್ಲಿ ತನ್ನ ಆಟದ ಸ್ಥಿತಿಯಲ್ಲಿ ಕುಸಿತವನ್ನು ಕಂಡಿದ್ದರಿಂದಾಗಿ ಎಸೆಕ್ಸ್‌‌ ಸೆಕೆಂಡ್‌ XI ತಂಡಕ್ಕೆ ಅವನು ತಳ್ಳಲ್ಪಟ್ಟನಾದರೂ, MCC ಯಂಗ್‌‌ ಕ್ರಿಕೆಟರ್ಸ್‌‌ ತಂಡದ ವಿರುದ್ಧ ಔಟಾಗದೆ 303 ಓಟಗಳನ್ನು ಗಳಿಸುವ ಮೂಲಕ ಪ್ರತಿಕ್ರಿಯಿಸಿದ ಆತ ಮೊದಲ ತಂಡದಲ್ಲಿನ ತನ್ನ ಸ್ಥಾನವನ್ನು ಮರುಗಳಿಸಿದ.

2006ರ ಋತುವಿನ ಆರಂಭಕ್ಕೆ ಮುಂಚಿತವಾಗಿ ಆತ ಒಂದು ಅಸಹಜವಾದ ಅಪಘಾತಕ್ಕೆ ಈಡಾಗಬೇಕಾಯಿತು; ಕಿಟಕಿಯೊಂದನ್ನು ತೆರೆಯಲು ಪ್ರಯತ್ನಿಸುವ ಸಂದರ್ಭದಲ್ಲಿ ಅವನ ಎಡಗೈ ಮಣಿಕಟ್ಟು ಕತ್ತರಿಸಿತು ಹಾಗೂ ಸ್ನಾಯುರಜ್ಜುಗಳು ತುಂಡರಿಸಲ್ಪಟ್ಟವು. ಈ ಗಾಯದಿಂದ ಚೇತರಿಸಿಕೊಂಡ ನಂತರ, ಎಸೆಕ್ಸ್‌ ತಂಡದಲ್ಲಿ ಒಂದು ನಿಯತವಾದ ಸ್ಥಾನವನ್ನು ಮರುಗಳಿಸುವಲ್ಲಿ ಅವನು ವಿಫಲಗೊಂಡ, ಮತ್ತು ಪರಸ್ಪರ ಸಮ್ಮತಿಯ ಅನುಸಾರವಾಗಿ 2006ರ ಆಗಸ್ಟ್‌ನಲ್ಲಿ ಅವನು ಕೌಂಟಿಯನ್ನು ಬಿಟ್ಟ. ಅದೇ ವರ್ಷದ ಸೆಪ್ಟೆಂಬರ್‌ನಲ್ಲಿ, ನಾಟಿಂಗ್‌ಹ್ಯಾಮ್‌ಷೈರ್ ಜೊತೆಗಿನ ಮೂರು-ವರ್ಷದ ಒಪ್ಪಂದವೊಂದಕ್ಕೆ ಅವನು ಸಹಿಹಾಕಿದ.

ಫೆಬ್ರುವರಿ ಮತ್ತು ಮಾರ್ಚ್‌ ತಿಂಗಳಲ್ಲಿ ಕೈಗೊಳ್ಳಬೇಕಿದ್ದ ಬಾಂಗ್ಲಾದೇಶದ ಪ್ರವಾಸಕ್ಕೆ ಮೀಸಲಾದ ಇಂಗ್ಲೆಂಡ್‌ A ತಂಡಕ್ಕಾಗಿ 2007ರ ಜನವರಿಯಲ್ಲಿ ಅವನು ಆಯ್ಕೆಯಾದ.

ಜೆಫರ್‌ಸನ್‌ನ ಕಳಪೆ ಆಟದ ಸ್ಥಿತಿಯು ಮತ್ತೆ ಎರಡು ವರ್ಷಗಳಷ್ಟು ಹಿಗ್ಗಲಿಸಲ್ಪಟ್ಟ ಕಾರಣದಿಂದ, 2009ರ ಸೆಪ್ಟೆಂಬರ್‌ನಲ್ಲಿ ಅವನೊಂದಿಗಿನ ಒಪ್ಪಂದವನ್ನು ನಾಟಿಂಗ್‌ಹ್ಯಾಮ್‌ಷೈರ್‌ ಕೊನೆಗಾಣಿಸಿತು.

ಟಿಪ್ಪಣಿಗಳು

ಉಲ್ಲೇಖಗಳು‌ 
 
 ಕ್ರಿಕೆಟ್‌ ‌ದಾಖಲೆ-ಸಂಗ್ರಹದಿಂದ ಪಡೆಯಲಾದ ವಿಲಿಯಂ ಜೆಫರ್‌ಸನ್‌‌
 ಎಸೆಕ್ಸ್‌‌ ಕೌಂಟಿ ಕ್ರಿಕೆಟ್‌‌ ಕ್ಲಬ್‌‌‌‌ನಿಂದ ಪಡೆಯಲಾದ ‌‌ವಿಲ್‌ ಜೆಫರ್‌ಸನ್ . (2006ರ ಏಪ್ರಿಲ್‌ 16ರಂದು ಉಲ್ಲೇಖವನ್ನು ಮರುಸಂಪಾದಿಸಲಾಯಿತು; 2006ರ ಆಗಸ್ಟ್‌ 29ರ ವೇಳೆಗೆ ಇದ್ದಂತೆ ದಾಖಲೆಯು ಲಭ್ಯವಿಲ್ಲ).
 ECBಯಿಂದ ಪಡೆಯಲಾದ ವಿಲ್‌ ಜೆಫರ್‌ಸನ್‌‌ 
 ಈವ್ನಿಂಗ್‌ ಸ್ಟಾಂಡರ್ಡ್‌‌‌ನಿಂದ ಪಡೆಯಲಾದ ಎಸೆಕ್ಸ್‌‌ ಬಾಯ್‌ ಆನ್‌ ನ್ಯಾಚುರಲ್‌ ಹೈ  
 ವಿಶ್ವ A-ತಂಡದಿಂದ ಪಡೆಯಲಾದ ಗೆಟಿಂಗ್‌ ಟು ನೋ: ವಿಲ್‌ ಜೆಫರ್‌ಸನ್‌‌  

ಇಂಗ್ಲಿಷ್‌ ಕ್ರಿಕೆಟಿಗರು
ಎಸೆಕ್ಸ್‌‌ ಕ್ರಿಕೆಟಿಗರು
ನಾಟಿಂಗ್‌ಹ್ಯಾಮ್‌ಷೈರ್‌‌ ಕ್ರಿಕೆಟಿಗರು
ಔಂಡಲ್‌
ಡರ್ಹ್ಯಾಂ ವಿಶ್ವವಿದ್ಯಾಲಯದ ಹಳೆಯ ವಿದ್ಯಾರ್ಥಿಗಳು
1979ರಲ್ಲಿ ಜನಿಸಿದವರು
ಬದುಕಿರುವ ಜನರು
ಲೀಸೆಸ್ಟರ್‌ಷೈರ್‌‌ ಕ್ರಿಕೆಟಿಗರು
ಡರ್ಹ್ಯಾಂ ವಿಶ್ವವಿದ್ಯಾಲಯದ ಕ್ರಿಕೆಟಿಗರು
ಕ್ರಿಕೆಟ್